Grethe Aasved

Grethe Aasved (født 12. desember 1954 i Snåsa) er en norsk psykiater som har hatt flere lederroller innen offentlig og privat helsevesen. Fra 2018 til april 2024 var hun administrerende direktør for St. Olavs hospital i Trondheim.

Hun er fra Snåsa og vokste opp i Bergen. Hun er utdannet lege fra Universitetet i Oslo i 1985 og er spesialist i psykiatri og har også lang erfaring fra indremedisin. Hun har videreutdanning innen styrekompetanse og lederutviklingsprogram ved INSEAD.

Hun har vært leder for Yngre legers forening, visepresident i Den norske legeforening 1996-1999 og generalsekretær for den europeiske legeforening CPME (Comité Permanent des Médecins Européens/Standing Committee of European Doctors) i Brussel 2000-2002. I perioden 2002–2007 var hun direktør for samfunnskontakt i Pfizer AS og var administrerende direktør i Aleris Helse 2007-2018 før hun tiltrådt som administrerende direktør for St. Olavs Hospital i Trondheim.70 års omtale i Aftenposten 12. ds. 2024  

 Referanser 

Kategori:Norske konsernsjefer
Kategori:Norske psykiatere
Kategori:Personer tilknyttet St. Olavs hospital
Kategori:Personer fra Snåsa kommune